دار العلوم بانسکنڈی

دار العلوم بانسکنڈی ایک اسلامی تعلیمی ادارہ ہے جو آسام کے کچھاڑ ضلع میں واقع ہے۔ یہ شمال مشرقی ہند کا سب سے بڑا اسلامی جامعہ ہے اور دارالعلوم دیوبند کے نہج پر رواں دواں ہے۔

 تاریخ 
اس ادارے کی بنیاد حافظ اکبر علی نے رکھی تھی، جو منی پوری مسلمان اور امداد اللہ مہاجر مکی کے مجاز تھے۔  مہاجر مکی کے ہاتھ پر بیعت کرنے کے بعد انھوں نے نے مکہ میں ان کے ساتھ تین سال گزارے۔ ایک دن مکی نے انھیں اپنے وطن واپس جا کر ایک مدرسہ قائم کرکے اسلامی تعلیم میں مشغول ہونے کی ہدایت کی۔ اس کے بعد وہ بانسکنڈی واپس آئے اور 1897ء میں بانسکنڈی مدرسہ کی بنیاد رکھی۔ ان کے مرکزی ساتھی نینا میاں تھے، جنھوں نے ادارے کو اپنی زمین ہبہ کی۔ 

بعد میں حسین احمد مدنی نے بانسکنڈی مدرسہ کو دار العلوم اور اس کی ترقی کی خواہش ظاہر کی۔ چنانچہ انھوں نے احمد علی بدر پوری کو شیخ الحدیث کے عہدے پر مقرر کیا۔ انھوں نے اپنی زندگی کے آخری دو رمضان وہاں گزارے اور 1957ء میں دورۂ حدیث کا آغاز کیا۔ انھوں نے یہ پیشین گوئی بھی کی کہ بانسکنڈی مدرسہ سے تعلیم کی ابھرتی ہوئی روشنی بہت جلد دنیا بھر میں چمکے گی۔ مدرسے کی بنیادی حالت بہت خستہ تھی۔ اس میں صرف ایک چھوٹی سی مسجد اور تین کاٹیج تھے۔ لیکن احمد علی بدرپوری کی سرپرستی میں یہ ادارہ بہت ہی کم عرصے میں ایک اسلامی یونیورسٹی میں تبدیل ہو گیا۔   

 شراکتیں 
دیوبندی علما اور ان کے مدارس نے تحریک آزادی میں نمایاں اور شاندار کردار ادا کیا۔ ان کا مقصد انگریزوں کو نکال باہر کرنا تھا اور تقسیم ہند کی مخالفت میں ایک متحد ملک کی وکالت کی۔ بانسکنڈی مدرسہ بھی اس سے مختلف نہیں ہے۔ 

دار العلوم بانسکنڈی نے بہت سے بڑے علما، حفاظ، ادبا، قائدین، دانشوران اور سماجی کارکنان پیدا کیے ہیں۔ 

دار العلوم بانسکنڈی کو شمال مشرقی ہند کا "شانتی نکیتن" (امن کا گھر) کہا جاتا ہے۔

 خدمات و تعلیم 
باوقار دارالعلوم دیوبند کی طرز پر بنایا گیا، یہ ادارہ، فیکلٹی کی ایک بڑی تعداد کے ساتھ، ہر سال ہزاروں طلبہ کو معیاری تعلیم فراہم کرتا ہے۔ احمد علی بدرپوری کے ذریعے اسے بہت زیادہ شہرت حاصل ہوئی۔ یہاں سے پیدا ہونے والے علما شمال مشرقی خطے کے علاوہ دیوبند سمیت مختلف مقامات پر خدمات انجام دیتے ہیں۔ 

مدرسہ درج ذیل کورسز پیش کرتا ہے: 

 تجوید اور قرأت

 حظ قرآن )
 عالمیت
 افتاء
 دورۂ تفسیر
 تکملِ ادب عرب
 مختصر عالم کورس
 جلد سازی

 انتظامیہ 
ادارے کے آغاز سے لے کر اب تک متعدد علمائے کرام مثلاً حاجی میزان، خلیل الرحمن، طیب احمد قاسمی اور دیگر نے اس کے سربراہ اور مہتمم کے طور پر خدمات انجام دیں۔ احمد علی بدر پوری ادارے کے ناظم کی طرح تھے، حالاں کہ وہ رسمی طور پر کبھی مہتمم کے عہدے پر فائز نہیں رہے۔ انھوں نے شیخ الحدیث کی صفوں میں باقی تمام اطراف کو کنٹرول کیا۔ وہ مدرسہ کے سرپرست تھے۔ دار العلوم دیوبند کے سابق وائس چانسلر قاری محمد طیب نے انھیں دار العلوم بانسکنڈی کا دوسرا بانی قرار دیا ہے۔  

محمد یحییٰ ادارے کے موجودہ پرنسپل ہیں۔ 

 قابل ذکر فضلا 

 عبد الرشید ( لنکا ) ریاست آسام کے جنرل سکریٹری جمعیت علماء ہند (الف)
 عبد الحق (ہوجائی)، جامعہ جلالیہ، ہوجائی کے پروفیسر حدیث
 مزمل علی آسامی، مہتمم و شیخ الحدیث جامعۃ الشیخ حسین احمد المدنی، خانقاہ، دیوبند
 حافظ علاء الدین، ادارہ کے سابق وائس پرنسپل
 ابراہیم خلیل، بورابوری مدرسہ، موریگاؤں کے شیخ الحدیث
 محمد یحییٰ، ادارہ کے موجودہ پرنسپل اور شیخ الحدیث
 عبد القادر، جنرل سکریٹری، آسام ریاست جمعیۃ علماء ہند (م)

 حوالہ جات 

 کتابیات 





زمرہ:اسلامی درسگاہیں
زمرہ:ہندوستان میں 1897ء کی تاسیسات
زمرہ:بھارت میں اسلامی جامعات اور کالج
زمرہ:1897ء میں قائم ہونے والے تعلیمی ادارے
زمرہ:بھارت میں مدارس
زمرہ:بھارت میں اسلامی تعلیم
زمرہ:ماتریدیہ
زمرہ:دیوبندی تعلیمی ادارے
زمرہ:اسلامی معماری